《侄溥生男命日迎孙取迎长之义且为方来期也因》
宋代·陈著

应梦熊祥月又圆，以迎命汝岂徒然。
迟之蓐卧十朝后，恰似阳来一日前。
极处逢生天意在，长孙得嫡祖心传。
相期他日成人事，复见升平要著鞭。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。